

ที่ มท ๐๘๑0.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

ธันวาคม 2561

เรื่อง การคัดเลือกสตรี บุคคล และหน่วยงานองค์กรดีเด่น เนื่องในวันสตรีสากล ประจำปี 2562

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. หลักเกณฑ์การคัดเลือกสตรีดีเด่นด้านการบริหารงานปกครองท้องถิ่น/ท้องที่ จำนวน 1 ฉบับ

2. แบบเสนอประวัติและผลงานของผู้สมัครรับการคัดเลือก จำนวน 1 ชุด

3. แบบฟอร์มสรุปรายละเอียดตามหลักเกณฑ์ จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจาก คณะกรรมการดำเนินงานวันสตรีสากล ว่า   
ขอความร่วมมือประชาสัมพันธ์การคัดเลือกสตรี บุคคล และหน่วยงานองค์กรดีเด่น เนื่องในวันสตรีสากลประจำปี 2562 ให้แก่หน่วยงานในสังกัด และภาคีเครือข่าย โดยสามารถพิจารณาเสนอรายชื่อสตรี บุคคล   
และหน่วยงานองค์กรที่มีคุณสมบัติเหมาะสมตามที่กำหนดเพื่อเข้ารับการคัดเลือกสตรี บุคคล และหน่วยงานองค์กรดีเด่น ประจำปี 2562 รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้วเห็นว่า เพื่อให้การดำเนินงานเป็นไปด้วยความเรียบร้อย จึงขอความร่วมมือจังหวัดแจ้งประชาสัมพันธ์ให้องค์กรปกครองส่วนท้องถิ่นส่งผลงานเข้ารับการพิจารณา  
และแต่งตั้งคณะกรรมการดำเนินการคัดเลือกสตรีดีเด่นด้านการบริหารงานปกครองท้องถิ่น เพื่อพิจารณาคัดเลือกผู้บริหารองค์กรปกครองส่วนท้องถิ่นตามข้อ 1 – 3 ประเภทละ 1 ราย โดยให้ส่งแบบเสนอประวัติและผลงานของผู้ได้รับการคัดเลือกไม่เกิน 10 หน้ากระดาษ A 4 จำนวน 20 ชุด พร้อมไฟล์ข้อมูลผลงานเป็นตัวอักษร   
TH SaraBunPSK ขนาด 16 และจัดทำไฟล์แนะนำตัวเป็น PowerPoint บันทึกลงแผ่นซีดี จำนวน 1 แผ่น ส่งให้กรมส่งเสริมการปกครองท้องถิ่นภายในวันพฤหัสบดีที่ 20 ธันวาคม 2561 โดยถือวันประทับรับเอกสาร  
กรมส่งเสริมการปกครองท้องถิ่นเป็นที่สิ้นสุด หากเกินกำหนดจะถือว่าไม่ประสงค์สมัครเข้ารับการคัดเลือก สำหรับการคัดเลือกสตรีดีเด่นประเภทการบริหารงานปกครองท้องที่ ได้แจ้งกรมการปกครองพิจารณาดำเนินการด้วยแล้ว

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ..........................

ผอ.กพส……………………..

ผอ.สพศ..........................

หน.ฝ...............................

จนท. ...........................

จนท.บข. ........................

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑32, 4133

ผู้ประสานงาน นางจันทร์เพ็ญ พึ่งเฮง